Barackfa - hallgassa meg az Összetartozás dalát!
Bársony Bálint és Gergely Éva Barackfa címû szerzeménye lesz a nemzeti összetartozás napjának zeneszáma, azaz az Összetartozás dala; a szerdán Budapesten bemutatott dalhoz a Közigazgatási és Igazságügyi Minisztérium (KIM) a június 4-i nemzeti emléknapon közös éneklést is szervez.
A 2010 óta megünnepelt nemzeti összetartozás napja egy fájdalmas történelmi pillanatra, a trianoni döntésre emlékezik, mégis pozitív üzenetet kíván hordozni - idézte fel a dal videoklipjének bemutatóján a KIM társadalmi kapcsolatokért felelõs államtitkára.
Balatoni Mónika elmondta, sokan még nem tudják, mirõl szól az emléknap, az összefogás igénye azonban mindenkiben él, így született az ötlet, hogy az idei évforduló üzenetét az Összetartozás dala is erõsítse.
A tárca választása Bársony Bálint és Gergely Éva Barackfa címû zeneszámára esett, amelyet a szerzõk Antal Timivel, Baricz Gergõvel, Bencsik Tamarával, Csizmadia Annával, Kállay Saunders Andrással, valamint az MR Énekkarral együtt vettek fel. A dal szövege és kottája, valamint a Médiaszolgáltatás-támogató és Vagyonkezelõ Alap (MTVA) közremûködésével felvett videoklipje szerdától letölthetõ a http://nemzetiosszetartozas.kormany.hu honlapról is.   
   
Balatoni Mónika közölte: a klipet a nemzeti összetartozás napján sugározzák majd a közszolgálati médiumok csatornái, majd 18 órakor a Parlament kupolacsarnokában a Szentegyházi Gyermekkórus és a mûvészek, Szabadkán pedig a zuglói Szent István Király Zenekar kórusának elõadásában csendül fel a zeneszám.
A KIM célja, hogy a Kárpát-medencében és a diaszpórában élõ magyarok egy pillanatra ugyanazt az élményt éljék át, ezért a tárca mindenkit arra buzdít, hogy ekkor közösen énekeljék az Összetartozás dalát, készítsenek róla felvételt, és töltsék fel azt "a legismertebb videomegosztó portálra".
zene